Foto’s: Twee beseer in sweeftuig-ongeluk op SeinheuwelFoto: Verskaf. Twee mense is Vrydagmiddag beseer in ŉ sweeftuig-ongeluk op Seinheuwel. Annine Siddall, woordvoerder van ER24, het gesê ŉ vrou, vermoedelik in haar 40’s, en ŉ man, vermoedelik in sy 30’s, is Vrydag omstreeks 13:00 aangetref waar hulle op die heuwel gelê het. Volgens Siddall was paramedici van die gemeenskap en die brandweer ook op die toneel en het gehelp om die man en vrou te behandel. “Die twee is matig beseer. Hulle is na ŉ hospitaal geneem vir mediese behandeling.” Die omstandighede rakende die voorval is nog nie bekend nie, maar die polisie ondersoek die voorval. Foto: Verskaf.